* *Ikke til å forveksles med Eldon Hill i Derbyshire, England*

Utsikt mot Eildon Hill hvor dens tre fjelltopper er synlige. Utsynet er fra «Scott's View», etter sigende en av favorittutsiktene til forfatteren Walter Scott.
**Eildon Hill** er en ås eller lite fjell, som ligger rett sør for byen Melrose i området Scottish Borders i Skottland. Åsen har utsikt over Melrose. Navnet er tidvis satt i flertall som «the Eildons» eller «Eildon Hills», ettersom åsen har tre topper. Den nordligste av de tre toppene er omgitt av 5 km med forhistoriske festningsvoller, som omkranser et område på rundt 40 acre, hvor minst 300 flater har blitt hugget ut i fjellet til tomtegrunn for hus med vegger av torv eller tre. Høyeste punkt på åsen er 422 meter.

Historie
--------

Arkeologiske funn viser at bygdeborgen var bosatt tilbake til rundt 1000 år f.Kr. i den skotske bronsealderen. Festningsvollene har blitt bygget og ombygget i minst tre faser. På det meste var det mellom 3000 og 6000 mennesker som bodde her, det høyeste folketallet i Skottland i denne perioden. Det er ikke gjort funn som tyder på at området hadde en betydelig befolkning i tiden rett før den romerske epoken. Det ble i sin tid antatt at denne *Trimontium* (tre fjell) kunne være *Trimontium* til folkegruppen Selgovae, som nevnes av den romerske geografen Klaudios Ptolemaios, men denne kilden anses ikke lenger som troverdig av forskerne.

På 100-tallet e.Kr. bygde den romerske hæren den store festningen *Trimontium* ved foten av åsen og ved bredden av elven Tweed. I tilknytning til festningen bygget de et signaltårn med flislagt tak på 11 meter i diameter midt på høyden i festningen. Festningen ble siden forlatt, men det er funnet romerske mynter og keramikk som antyder at en del av tomtene var i bruk igjen mellom 100-tallet og 300-tallet.

Geologisk formasjon
-------------------

Det er mulig at Eildon Hills ble dannet dypt nedenunder jordens overflate som gamle lakkolitter. En lakkolitt er dannet i jordens skorpe når magma blir presset opp mellom lagene av sedimentert fjell. Dette får den overliggende strata til å bli skutt oppover som varm flytende magma som er mindre kompakt enn de omforliggende bergartene. Dette ble deretter utsatt for millioner av år med forvitring og erosjon for å danne liten fjellkjede.

Litteratur
----------

* Piggott, Stuart (1982): *Scotland Before History*, Edinburgh University Press, ISBN 0748660674
* Armit, Ian (1998): *Scotland's Hidden History*, Tempus (i samarbeid med *Historic Scotland*), ISBN 0-85224-348-0
* Barker, Amanda; Redfern, David; Skinner, Malcom; Allan, Phillip: *AQA A2 Geography*, Oppdatert 2008

| * v
* d
* r
National Scenic Area i Skottland |
| --- |
| The Borders | Østlige Stewartry-kysten **·** Eildon and Leaderfoot **·** Fleet Valley **·** Niths estuar **·** Øvre Tweeddale |
| Firth of Clyde og fastlands Argyll | Nordlige Arran **·** Knapdale **·** Kyles of Bute |
| Stirling | Loch Lomond **·** Trossachs |
| Perth and Kinross | Earn **·** Tay **·** Loch Rannoch og Glen Lyon **·** Loch Tummel |
| Grampian | Cairngorms **·** Deeside og Lochnagar |
| Highland | Assynt-Coigach **·** Ben Nevis og Glen Coe **·** Dornoch Firth **·** Glen Affric **·** Glen Strathfarrar **·** Kintail **·** Knoydart **·** Kyle of Tongue **·** Loch Shiel **·** Morar, Moidart og Ardnamurchan **·** Nordvestlige Sutherland **·** Wester Ross |
| Hebridene | Cuillinhøydene **·** Jura **·** Lynn of Lorn **·** Loch na Keal, Isle of Mull **·** Scarba, Lunga og The Garvellachs **·** Small Isles **·** St. Kilda **·** Sørlige Lewis, Harris og North Uist **·** South Uist kyst **·** Trotternish |
| Orknøyene | Hoy og Vestlige Mainland **·** |
| Shetland | Shetland |


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** LCCN **·** GeoNames
 |